section_heading: Sastav i struktura Bosanskog i Hercegovačkog sabora
paragraph_text: Po Ustavu, Bosna i Hercegovina ostala je jedinstveno područje s jedinstvenim položajem u Monarhiji i predstavljala je posebnu upravnu jedinicu – corpus separatum (odvojeno tijelo), jer se dvije države, koje čine Monarhiju (Austrija i Ugarska) nisu mogle dogovoriti oko uprave. Ovakav pravni subjektivitet djelomično se izražavao i kroz sabor. BiH ni poslije aneksije i ustavnosti nije mogla neposredno sudjelovati u zajedničkim poslovima na razini Austro-Ugarske. Zemaljski savjet je bila institucija koja je trebala u budućnosti osigurati bolji pravno-politički život BiH u okviru Monarhije. Ali bez obzira na sva ograničenja, Bosanski i Hercegovački sabor je bio pozornica i okvir novih formi građanskog i političkog života u Bosni i Hercegovini.